התובעים בארה"ב ביטלו את ההאשמות נגד השחקן ההוליוודי בגין תקיפה מינית של בחור צעיר באתר נופש ב-2016, זאת מכיוון שהקורבן סירב להעיד על טלפון סלולרי אבוד, שלטענת התביעה כולל הוכחות לחפותו של ספייסי
שירות כלכליסט	07:5718.07.19
התובעים בארה"ב ביטלו את ההאשמות נגד השחקן קווין ספייסי בגין תקיפה מינית של בחור צעיר באתר נופש בננטאקט ב-2016, זאת מכיוון שהקורבן סירב להעיד על טלפון סלולרי אבוד, שלטענת התביעה כולל הוכחות לחפותו של ספייסי.
המחטף של רידלי סקוט: "כל הכסף שבעולם" סוחף ומהנה
קורבן נוסף לתופעת הניצול המיני בהוליווד
השחקן זוכה האוסקר הואשם בתקיפה בשנה שעברה – זה היה כתב האישום הפלילי היחיד שהוגש נגדו על אף מבול הסיפורים על התנהגותו הלא הולמת, שהובילו למעשה לסיום הקריירה שלו. ספייסי היה בין השמות הגדולים הראשונים שנחשפו מאז הקמת תנועת #MeToo נגד הטרדות מיניות.
קווין ספייסי צילום: netflix
התביעה בוטלה לאחר שמוקדם יותר החודש המתלונן העיד בשימוע לקראת המשפט ואמר כי איבד את הטלפון שלו. לטענת צוות ההגנה, הטלפון הזה כלל הודעה שמחק שתעזור להוכיח את חפותו של ספייסי. אף שהבחור הכחיש כי מחק את ההודעה או ערך צילומי מסך, כשנשאל על ידי הסנגורים אם הוא מודע לכך ששינוי ראיות היא עבירה, בחר לנקוט בזכות השתיקה כדי לא להפליל את עצמו. בעקבות זאת, השופט ביטל את עדותו.
בשל ההתפתחויות, אתמול (ד') הודיע התובע המחוזי במסצ'וסטס כי הוא מבטל את כתב האישום "בשל חוסר הזמינות של העד המתלונן".
לפי התלונה המקורית, הבחור הצעיר שעבד בבר שבו בילה השחקן, ניגש אליו לאחר המשמרת כדי להצטלם איתו, אך ספייסי קנה לו כמה משקאות וניסה לשכנע אותו לחזור איתו הביתה. בסופו של דבר הוא פתח את רוכסן המכנסיים של הבחור וחפן את איבריו במשך שלוש דקות. ספייסי הכחיש את ההאשמות ואף פרסם סרטון ביוטיוב שבו בדמותו של פרנק אנדרווד מהסדרה בית הקלפים הוא מתנער מהטענות נגדו.